След лазерна епилация коренът и самият косъм изгарят. В следващите няколко дни космите започват да имитират растеж и да падат. Това се наблюдава някъде след десетия ден от процедурата и продължава две седмици. Ефектът от лазерната епилация се вижда още след първата процедура и се изразява в редуциране на космите в третираната зона и забавянето на растежа им. Понякога на втора-трета процедура окосмяването може да се засили. Това се дължи на светлинната енергия, която може да стимулира растежа на т.нар „заспали” космени фоликули. С всяка следваща процедура космите все повече намаляват, докато се достигне до изчезването им.